Title: Exemplo de lección: A Xeosfera
Course: CEIP Ramón Falcón

Capas da Terra

A xeosfera está formada por tres capas concéntricas, con distinto grosor e composición: :

    - A codia: é a capa máis externa e fina do planeta, e chega ata os 70 km de profundidade.Divídese en codia continental, que é a parte emerxida, a rocha máis abundante e o granito, e codia oceánica, que é a que se atopa cuberta por mares e océanos, é menos densa e máis delgada que a codia continental; a rocha máis abundante é o basalto.
    - O manto: é a capa que se atopa por baixo da codia. Chega ata os 2.900 km de profundidade e é a máis grosa, xa que ocupa un 82 % do volume da Terra. Divídese no manto superior e o manto inferior:
      - O manto superior: atópase a 1.500 ºC, o que provoca que as rochas que forman esta capa estean en estado plástico. O manto superior chega ata os 700 km de profundidade.
      - O manto inferior: atópase a 3.000 ºC. As rochas que o forman atópanse en estado sólido debido á presión que sofren das capas superiores. O manto inferior chega ata os 2.900 km de profundidade.
    - O núcleo: é a capa máis profunda da Terra e alcanza os 6.371 km de profundidade. Está formado por ferro e níquel. Divídese en núcleo externo e núcleo interno:
      - O núcleo externo: está formado por elementos metálicos, como o ferro e o níquel. Tamén contén grandes cantidades de xofre. Os materiais atópanse fundidos, debido ás altas temperaturas e ás fortes presións.
      - O núcleo interno: é unha esfera sólida formada por ferro e níquel. Do mesmo xeito que no manto inferior, as grandes presións ás que está sometido o núcleo interno fan que os materiais que o forman estean en estado sólido, a pesar dos seus máis de 6.000 ºC.

Composición

En que capa temos ferro e níquel

- Núcleo
- Codia
- Manto